Nasser Al-Khelaifi a fost întrebat direct despre Kylian Mbappe
Omul care decide totul la PSG a fost întrebat direct despre Kylian Mbappe.
Preşedintele clubului Paris Saint-Germain, Nasser Al-Khelaifi, a declarat, marţi seară, că atacantul Kylian Mbappe este unul dintre cei mai buni jucători din lume, după ce acesta a marcat de două ori la meciul cu Real Sociedad, din returul optimilor Ligii Campionilor.
Ce se întâmplă cu Kylian Mbappe
"Kylian este Kylian, unul dintre cei mai buni jucători din lume. Dar şi echipa a jucat foarte bine. Evident că a marcat două goluri, este magnific, este cel mai bun jucător din lume. Dar toată lumea, toţi cei 11 jucători, au jucat unii pentru alţii, inclusiv Kylian.
Asta ne dorim, să construim pentru viitor, asta îşi doreşte şi antrenorul, stilul pe care ni-l dorim, ofensiv, toată lumea alergând unii pentru alţii. Suntem foarte fericiţi, foarte mulţumiţi", a spus oficialul de la PSG.
Formaţia PSG a învins în deplasare Real Sociedad, scor 2-1, după ce în tur s-a impus cu 2-0.
Au marcat Mbape '15, '56 pentru Paris Saint-Germain şi Merino '89 pentru Real Sociedad.
Urmăriți SPORT.RO și pe Google News